Umberto Maglioli je pokojni italijanski dirkač Formule 1, kjer je debitiral v sezoni 1953, ko je nastopil le na domači in zadnji dirki sezone za Veliko nagrado Italije, kjer je osvojil osmo mesto. V sezoni 1954 je nastopil na treh dirkah in na Veliki nagradi Italije je osvojil tretje mesto, kar je njegova najboljša uvrstitev v karieri, ki jo je ponovil še na Veliki nagradi Argentine v naslednji sezoni 1955. V sezoni 1956 je nastopil še na treh dirkah, v sezoni 1957 pa le na eni, toda na vseh je odstopil, po koncu sezone 1957 pa ni nikoli več dirkal v Formuli 1. Leta 1999 je umrl v Monzi.